OpenLLM-France/wikimedia huggingface dataset:
# Irabazteko asmorik gabeko erakunde

Irabazteko asmorik gabeko erakundea edo irabazi-asmorik gabeko erakundea, bere superabitaren dirua jabeen edo akziodunen artean banatu beharrean bere helburuetarako erabiltzen duen erakundea da. Irabazteko asmorik gabeko erakundeen adibide ditugu ongintzako erakundeak, mutualitateak, sindikatuak edota fundazioak. Gobernu gehienek eta gobernu erakunde gehienek betetzen dute definizio hori, baina herrialde gehienetan bestelako erakundetzat hartzen dituzte, eta ez dituzte irabazteko asmorik gabeko erakundetzat zenbatzen. Herrialde gehienetan, irabazteko asmorik gabeko erakundeak salbuetsita daude errentaren gaineko zerga eta ondasunen gaineko zerga ordaintzetik.

## Erreferentziak

* ↑ The Nonprofit Handbook: Everything You Need to Know to Start and Run Your Nonprofit Organization, Gary M. Grobman, White Hat Communications, 2008.

## Kanpo estekak

* (Gaztelaniaz) Irabazteko asmorik gabeko erakundeei buruzko maiz egindako 100 galdera
* Datuak: Q163740
* Multimedia: Non-profit organizations / Q163740
# Jessica Rossi

Jessica Rossi (Cento, 1992ko urtarrilak 7) Italiako tiratzaile eta polizia-ofizial italiarra da, urre-dominaren irabazlea 2012ko Londreseko Udako Joko Olinpikoetan, plater-tiroketa gaitasunean. 20 urte zituela, 2012ko abuztuaren 4an, 100 tirotatik 99 asmatzeagatik garaiko errekor olinpikoa hautsi zuen.

## Erreferentziak

* ↑ (Portugesez) «Após 'soneca', policial italiana beira a perfeição e bate recorde na fossa olímpica» ESPN (Noiz kontsultatua: 2021-08-07).
* ↑ «Jessica Rossi - Shooting - Olympic Athlete | London 2012» archive.is 2012-12-06 (Noiz kontsultatua: 2021-08-07).
* ↑ «Olympic Shooting Records - Olympic & World Records | London 2012» archive.is 2013-01-03 (Noiz kontsultatua: 2021-08-07).

## Kanpo estekak

* Datuak: Q2085557
* Multimedia: Jessica Rossi / Q2085557
# Jessica Tandy

Jessie Alice Tandy, ezagunagoa Jessica Tandy gisa (Londres, Ingalaterra, 1909ko ekainaren 7a - 1994eko irailaren 11), estatubatuar zinema- eta antzerki-antzezlea izan zen.

## Biografia

Hamasei urte zituela hasi zen antzezten, eta 1929. urteaz geroztik profesional egin zen. Ospe handia lortu zuen Broadwayko antzokietan Blanche Du Bois pertsonaiarekin, Tennessee Williamsen A Streetcar Named Desire (1951, Desira izeneko tranbia) lanean. Lan horregatik Tony saria jaso zuen.
Hollywooden The Seventh Cross (1944) lanarekin egin zuen debuta. Hume Cronynekin batera arrakasta ugari lortu ditu Broadwayn. Elkarrekin lan egin zuten The Marriage (1954) telebistako saioan.
Egin dituen filmen artean aipagarriak dira: The Desert Fox: The Story of Rommel (1951, Rommel, basamortuko azeria); The Birds (1963, Txoriak); Cocoon (1985); Cocoon: The Return (1988, Cocoon: itzulera). Driving Miss Daisy (1989, Miss Daisy paseatzen) lanean parte hartu zuen, eta antzezle onenaren Oscar saria eman zioten paper horregatik. Handik bi urtera, bigarren antzezle onenaren Oscar sarirako izendatu zuten Fried Green Tomatoes (1991, Tomate berde frijituak) lanagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q182104
* Multimedia: Jessica Tandy / Q182104
# Jessica Roberts

Jessica Anne Roberts (Carmarthen, Erresuma Batua, 1999ko apirilaren 11) britainiar txirrindularia da, pistan eta errepidean lehiatzen den kirolaria.
2024ko Parisko Udako Olinpiar Jokoetan parte hartu zuen, eta brontzezko domina lortu zuen taldekako jazarpen proban Elinor Barker, Josie Knight eta Anna Morrisekin batera.
Brontzezko domina irabazi zuen 2022ko Pistako Txirrindularitzako Munduko Txapelketan, eta zilarrezko hiru domina Pistako Txirrindularitzako Europako Txapelketan, 2022 eta 2024 urteetan.
2019ko Minskeko Europako Jokoetan domina bi lortu zituen, urrea madison modalitatean eta zilarra taldekako jazarpenekoan.

## Nazioarteko dominak

Olinpiar Jokoak :
| Urtea | Lekua | Domina | Lehiaketa |
| 2024 | Paris Frantzia | | Taldekako jazarpena |
| Munduko Txapelketa ||||
| Urtea | Lekua | Domina | Lehiaketa |
| 2022 | Saint-Quentin Frantzia | | Scratch |
| Europako Jokoak ||||
| Urtea | Lekua | Domina | Lehiaketa |
| 2019 | Minsk Bielorrusia | | Madison |
| 2019 | Minsk Bielorrusia | | Taldekako jazarpena |
| Europako Txapelketa ||||
| Urtea | Lekua | Domina | Lehiaketa |
| 2022 | Munich Alemania | Scratch |
| 2024 | Apeldoorn | | Taldekako jazarpena |
| 2024 | Apeldoorn Herbehereak | | Kanporaketa |

## Palmaresa

2018
* Erresuma Batuko Errepideko Txapelketa
2019
* Bretainiako Tourreko 2 etapa

## Erreferentziak

* ↑ «Jessica Roberts» sitiodeciclismo.net.
* ↑ ISSN https://olympics.com/en/paris-2024/athlete/1957083..
* ↑ (Ingelesez) «Olympic Games 2024: Welsh cycling trio complete bronze pursuit» BBC Sport 2024-08-07 (Noiz kontsultatua: 2024-08-22).
* ↑ ISSN https://olympics.com/en/paris-2024/athlete/1912538..
* ↑ (Ingelesez) «Olympic Games 2024: Elinor Barker celebrates medal with son Nico» BBC Sport 2024-08-07 (Noiz kontsultatua: 2024-08-22).
* 1 2 «Jessica Roberts (Track Cycling) : Prize list and results» www.the-sports.org (Noiz kontsultatua: 2024-08-22).

## Kanpo estekak

* Datuak: Q55364071
* Multimedia: Jessica Roberts / Q55364071
# Jessica Springsteen

Jessica Springsteen (Los Angeles – Kalifornia (AEB) 1991ko abenduaren 30a) hipikan aritzen den kirolari estatubatuarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Saltoak taldeka proban, zilarrezko domina lortu zuen AEBko taldearekin, Suediako taldearen (urrezko domina) atzetik eta Belgikako taldearen (brontzezko domina) aurretik sailkatuz; honako hauek osatzen zuten taldea: Laura Kraut (Baloutinueren gainean), Jessica Springsteen (Don Juan van de Donkhoeveren gainean) eta McLain Ward-ek (Contagiousen gainean).

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Saltoak taldeka. Don Juan van de Donkhoeveren gainean. |

## Erreferentziak

* ↑ «Jessica Springsteen» olympedia.org (Ingelesez)
* ↑ «Jessica Springsteen» olympics.com (Gaztelaniaz)
* ↑ Saltoak taldeka. Emaitzak 2020 olympedia.org (Ingelesez)

## Kanpo estekak

* Datuak: Q1225089
* Multimedia: Jessica Springsteen / Q1225089
# Jessica Tomasi

Jessica Tomasi (Trento, 1986ko uztailaren 3a) arkularia da. Italia ordezkatu zuen 2012ko Udako Olinpiar Jokoetan.

## Erreferentziak

* ↑ Jessica Tomasi
* ↑ Jessica TOMASI

## Kanpo estekak

* Datuak: Q1756172
# Jessica Ruiz Pérez

Jesica Ruiz Pérez (Durango, Bizkaia, 1983ko maiatzaren 20a) kimikaria eta politikaria da. 2023ko ekainetik 1. Alkateordea Durangoko udalean eta gobernu batzordeko partaide da Euskadiko Alderdi sozialistatik.

## Biografia

2018an PSE-EE alderdiak Jessica Ruiz aurkeztu zuen Durangoko udalerako zerrenda buru izateko. Politika arloan, PSE-EEren Idazkaritza Instituzionalaren kargua zuen Durangoko Toki Elkartean, eta elkarteak tokiko erakundeekin zituen harremanen arduraduna zen. 2019ko ekaina-2023: PSE-EE Udal Taldearen bozeramailea izan zen Durangoko Udalean, oposizioan. 2023ko maiatzeko hauteskundeetarako zerrendaburu aurkeztu zuen bere alderdiak.
2023ko hauteskudeetarako berriro aukeztu zuen alderdiak zerrenda buru izateko.

### Lan esperientzia

* 2019ko ekaina-2023: PSE-EE Udal Taldearen bozeramailea Durangoko Udalean
* 2016- 2019: Miñaoko Parke Teknologikoko I+med enpresan I+G+B proiektuak garatzea eta kudeatzea. Gaur egun, kargu publikoagatiko eszedentzian.
* 2014- 2015: Abadiñoko Eroskiko birjartzailea
* 2009-2013: Ikerketa GAIKER zentro teknologikoan, Zamudioko Parke Teknologikoan. Doktorego-tesia garatzea eta I+G proiektuetan laguntzea.
* 2008-2009: Iñaki Goenaga zentro teknologikoak sortzeko beka, Zamudioko Parke Teknologikoko GAIKER zentro teknologikoan.

### Ikasketak

2020: Derrigorrezko Bigarren Hezkuntzako, Batxilergoko, Lanbide Heziketako eta Hizkuntzen Irakaskuntzako Irakasleen Prestakuntzako Masterra. Isabel I. Unibertsitatea.
2014: Materialen Zientzia eta Teknologiako doktoregoa UPV/EHU
2010: Material Berrien Unibertsitate Masterra. UPV/EHU.
2008: Kimika Zientzietan lizentziatua.
Euskara: C1 - Inglés: B2

## Erreferentziak

* ↑ Jessica Ruiz Pérez. .
* ↑ DURANGON. (2018-09-25). «Jessica Ruiz encabezará la lista del PSE-EE a la Alcaldía de Durango» durangon.com (Noiz kontsultatua: 2023-12-02).
* ↑ «udal, n.» Oxford English Dictionary (Oxford University Press) 2023-03-02 (Noiz kontsultatua: 2023-12-02).

## Kanpo estekak

* Datuak: Q123605463
# Jessica Sevick

Jessica Sevick (1989ko uztailaren 15a) Kanadako talde olinpiko eta nazionaleko arraunlaria da.

## Kirol ibilbidea

Sevick Panamerikar Jokoetako txapelduna izan zen Liman 2019ko Pan Am Jokoetan emakumeen banakako skull-etan urrea irabazi zuenean. Neurozientzia ikasi zuen Columbia Britainiarreko Unibertsitatean, eta UBC Thunderbirds arraun taldean lehiatu zen.
2020ko Udako Olinpiar Jokoetan parte hartu zuen Gabrielle Smith-ekin skull bikoitzean seigarren postua lortuz. 2024ko Udako Olinpiar Jokoetan berriz zilarrezko domina bat lortu zuen lemazainarekin egindako zortziko proban.

## Nazioarteko palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 02 ! | Zortzi lemazaianarekin |
| Munduko Txapelketa ||||
| Urtea | Lekua | Domina | Proba |
| 2022 | Račice (Txekiar Errepublika) | 02 ! | Zortzi lemazaianarekin |

## Erreferentziak

* ↑ (Ingelesez) «Jessica Sevick - Rowing» University of British Columbia Athletics (Noiz kontsultatua: 2024-08-22).
* ↑ (Ingelesez) Nichols, Paula. (2021-06-15). «Team Canada to have 29 rowers in 10 events at Tokyo 2020» Team Canada - Official Olympic Team Website (Noiz kontsultatua: 2024-08-22).
* ↑ «Largest Canadian rowing team in 25 years nominated to represent Team Canada at Tokyo 2020» www.rowingcanada.org/ (Rowing Canada) 15 June 2021.
* ↑ (Ingelesez) «World Rowing - Jessica SEVICK» World Rowing (Noiz kontsultatua: 2024-08-22).

## Kanpo estekak

* Datuak: Q66391602
# Iraola

Iraola euskal deitura da, zenbait pertsona ospetsuk dutena:
* Biktoriano Iraola (1841 - 1919), euskal idazlea.
* Basilio Iraola (1908 - 1986), euskal idazlea.
* Rufino Iraola (1945 -), euskal idazlea.
* Jon Iraola (1980 -), aktore eta gidoigilea.
* Andoni Iraola (1982 -), futbolaria.
* Matxin Irabola (1879 - 1935), bertsolaria. Familiaren jatorriko deitura Iraola zen.

## Kanpo estekak

* Datuak: Q12259715
# Irapuã (São Paulo)

Irapuã Brasilgo udalerri bat da, São Pauloko estatuan kokatua. 7.774 biztanle ditu 257,612 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1800682
* Multimedia: Irapuã (São Paulo) / Q1800682
# Iraqw hizkuntza

Iraqw hizkuntza Tanzaniako Aruxa eskualdeko hizkuntza da. Kuxtar hizkuntza bat da. 460.000 hiztun ditu.

## Kanpo estekak

* Ethnologueko Iraqw sarrera
* Datuak: Q33595
# Irapuato (udalerria)

Irapuato Mexikoko udalerri bat da. Guanajuato estatuan kokatua dago. 2010ean 529.440 biztanle zituen 851,41 km²ko azaleran. Herriburua [[Irapuato (Irapuato)|Irapuato]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q9009232
* Multimedia: Irapuato Municipality / Q9009232
# Irapuru (São Paulo)

Irapuru Brasilgo udalerri bat da, São Pauloko estatuan kokatua. 8.187 biztanle ditu 214,461 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q748218
* Multimedia: Irapuru / Q748218
# Iraqita-(La)

Iraqita-(La) silikato motako minerala da eta steacyite taldearen kidea da.

## Ezaugarriak

Iraqita-(La) silikato mineralaren formula kimikoa hau da: ${\ce {KCa2(La,Ce,Th)Si8O20}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Iraqite-(La): Mineral information, data and localities.» www.mindat.org (Noiz kontsultatua: 12-05-2019).
# Iraquara

Iraquara Brasilgo udalerri bat da, Bahiako estatuan kokatua. 23.879 biztanle ditu 991,817 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1795271
* Multimedia: Iraquara / Q1795271
# Irantzu Solaguren

Irantzu Solaguren Martínez (Algorta, 2003ko abenduaren 28a) bizkaitar txirrindularia da. Punta Galea Txirrindulari Elkartean aritutakoa, ziklokrosean eta pistan ere aritu da.

## Taldeak

| Taldea | Herrialdea | Urteak |
| Sopela Women's Team | EH | 2022- |

## Erreferentziak

* ↑ (Gaztelaniaz) «Sopela: Dos nuevos fichajes internacionales» ciclo21.

## Kanpo estekak

* Datuak: Q110952156
# Jim Hogg konderria (Texas)

Jim Hogg konderria (ingelesez: Jim Hogg County) Texasko konderri bat da, Ameriketako Estatu Batuetan. Hiriburua Hebbronville da. 2010eko zentsuaren arabera 5.300 biztanle zituen, Jim Hogg kilometro koadroko azaleran.

## Geografia

Jim Hogg konderriak 2.942,68 kilometro koadro ditu. Horietatik 0,09 ura dira. Beste 2.942,58 lurra dira. Biztanleria dentsitatea 1,8 da.

## Demografia

2010eko zentsoan bizi ziren 5.300 pertsonetatik 5.241 txuriak edo hispanoak dira. Horietatik hispano edo latino kategorian 4.907 dira. 18 beltzak edo afroamerikarrak. 14 amerikar natiboak ziren eta 0 Hawaii edo Pazifikoko irletako natiboak. 14 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 13 pertsonek kokatzen zuten.

### Biztanleria piramidea
## Kanpo estekak

* Datuak: Q279452
* Multimedia: Jim Hogg County, Texas / Q279452
# Jim Jones

James Warren Jim Jones (1931ko maiatzaren 13a, Crete, Indiana – 1978ko azaroaren 18a, Jonestown, Guyana) erlijio buru bat izan zen. Mundu osoan Herriaren Tenplua sektaren sortzaile eta buru izateagatik ezaguna da.
1978ko azaroaren 18an Guyanako Jonestown herrian bere aginduz eragindako sektakideen suizidio masiboan hil zen.

## Zinema

* Guyana: Crime of the Century (1979, Guyana: Mendeko Krimena)
* Datuak: Q213861
* Multimedia: Jim Warren Jones / Q213861
# Jim Meskimen

James Ross "Jim" Meskimen (Los Angeles, 1959ko irailaren 10a) Estatu Batuetako ahots-aktore eta umorista da.

## Filmografia

* Alvin and the Chipmunks Meet Frankenstein - Mr. Yesman
* Batman: Gotham Knight - James Gordon / Deadshot
* Batman: The Dark Knight Returns Pt. 1 - General Briggs
* Batman: The Dark Knight Returns Pt. 2 - Presidente
* Big Top Scooby-Doo! - Detektibe / Phil Flaxman
* Gordy - Bill Clinton (ahotsa)
* How the Grinch Stole Christmas - Officer Wholihan
* Justice League: Crisis on Two Earths - Arkularia / Captain Super
* Justice League: Doom - Erregea
* Justice League: The New Frontier - Slam Bradley
* My Neighbors the Yamadas - Ahotsa
* Our Lips Are Sealed - Rick Parker
* Datuak: Q3178896
* Multimedia: Jim Meskimen / Q3178896
# Jim Marshall

James Charles "Jim" Marshall (Londres, Ingalaterra, 1923ko uztailaren 29 – 2012ko apirilaren 5) "Zarataren aita" deitua, gitarra elektrikoen anplifikazioaren aitzindaria izan zen. Marshall Amplification enpresak ikono-estatusa duten anplifikadoreak ekoizten jarraitzen du.
1960az geroztik, Hanwellen arrakasta handia izan zuen musika-denda baten jabe izan zen Marshall, eta bateria klaseak ere ematen zituen, diru-sarrerak hobetzeko. Gitarra jotzen zuten bezero askok (Ritchie Blackmore, Jim Sullivan eta Pete Townshend barne) anplifikadore berezi baten beharra planteatu zuten, eta Marshallek aukera ikusi zuen. 18 urteko elektronikako ikasle bat, Dudley Craven, errekrutatu zuen. Aldez aurretik EMIrentzat lan egiten zuen, eta, haren laguntzarekin, anplifikadoreen prototipoak sortzen hasi zen. 1962an sortu zen Marshall Amplification enpresa.

## Erreferentziak

* ↑ Michael Hann.. Jim Marshall, creator of the Marshall amp, dies aged 88. The Guardian.
* ↑ The Jim Marshall Story

## Kanpo estekak

* Datuak: Q121668
* Multimedia: Jim Marshall / Q121668
# Jim Hines

James Ray Hines (Dumas, Arkansas, 1946ko irailaren 10a - Hayward, Kalifornia, 2023ko ekainaren 3a) estatubatuar atleta eta futbolaria izan zen.
Kaliforniako atletismoan hasi zen. 1968an, 100 metroko proba 10 segundo baino gutxiagoko denboran egin zuen lehen gizona izan zen. 1968ko Udako Olinpiar Jokoetan urrezko bi domina irabazi zituen, bat 100 metroko lasterketan eta bestea 4 x 100 metroko erreleboan, Charles Greene, Mel Pender eta Ronnie Ray Smithekin batera. 100 metroko lasterketan lortu zuen 9.95 segundoko denbora ez zen munduko errekor gisa gainditu 1983ra arte.
1968an partiduren bat jokatu zuen NFLko Miami Dolphins taldearekin.
* Datuak: Q346602
* Multimedia: Jim Hines / Q346602
# Jim Jarmusch

James Robert Jarmusch (Cuyahoga Falls, Ohio, 1953ko urtarrilaren 22a), Jim Jarmusch bezala ezagunagoa, zinema zuzendari, gidoilari, aktore, produktore, muntatzaile eta musikagile estatubatuarra da.
Jarmusch 1980. hamarkadatik hona, zinema independientearen esponente handienetako bat izan da. Bere film garrantzitsuenen artean kokatzen dira Stranger Than Paradise (1984), Down by Law (1986), Mystery Train (1989), Dead Man (1995), Ghost Dog: The Way of the Samurai (1999), Coffee and Cigarettes (2003) eta Broken Flowers (2005).​ Musikari bezala bere filmetarako musika konposatu izan du, bi disko argitaratu ditu Jozef van Wissem-ekin batera.

## Filmografia

* Permanent Vacation (1980)
* Stranger Than Paradise (1984)
* Down by Law (1986)
* Mystery Train (1989)
* Night on Earth (1991)
* Dead Man (1995)
* Ghost Dog: The Way of the Samurai (1999)
* Coffee and Cigarettes (2003)
* Broken Flowers (2005)
* The Limits of Control (2009)
* Only Lovers Left Alive (2013)
* Paterson (2016)
* Gimme Danger (2016)
* The Dead Don't Die (2019)

## Erreferentziak

* ↑ Jim Jarmush-en jaioteguna. .
* ↑ (Ingelesez) «A Director Content to Wander On» The New York Times 2009/04/23 (Noiz kontsultatua: 2018/06/13).

## Bibliografia

* (Ingelesez) Suárez, Juan Antonio. (2007). Jim Jarmusch. Urbana: University of Illinois Press ISBN 0252074432..

## Kanpo estekak

* Datuak: Q191755
* Multimedia: Jim Jarmusch / Q191755
# Jim McCann (musikaria)

James Jim McCann (1944ko urriaren 26a, Dublin – 2015eko martxoaren 5a) irlandar plazagizon eta folk abeslari bat izan zen. Nagusiki bere bakarkako abeslari ibilbidearengatik ezaguna izan zen, halere 1974-1979 artean The Dubliners musika talde ospetsuko kide izan zen, bai eta gaztaroan The Ludlows taldekoa ere.
2015ko martxoaren 5a zintzurreko minbiziaren ondorioz zendu zen.

## Diskografia

* McCann
* McCanned
* Live at the Stadium
* Jim McCann
* Grace & other Irish Love Songs
* From Tara to Here (Gold)
* By Request

## Filmografia

* Reflections of Jim McCann – telebista saio berezia
* The McCann Man – telebista saio berezia
* Festival Folk – telebista saio berezia
* My Ireland – telebista saio berezia
* McCann & McTell – telebista saio berezia

## Antzerkia

* Gaels of Laughter (1968)
* Jesus Christ Superstar (1973) – Peter
* Joseph and the Amazing Technicolour Dreamcoat - Narratzailea
* Datuak: Q763108
# Jim Henson

Jim Henson (Greenville, Mississippi, 1936ko irailaren 24a - New York, 1990eko maiatzaren 16a) txotxongilo-diseinatzaile, zinema-zuzendari eta ikuskarien munduko enpresaburu estatubatuarra izan zen. Mugikortasun handiko oihalezko txotxongiloak egin zituen (1954) Estatu Batuetako telebistarentzat, muppets deituak. 1969an, bere txotxongilo-saioa, Sesame Street deitua, haurrentzako saioen izar bihurtu zen, eta saio hartako pertsonaia nagusiak oso ezagun egin ziren etxe guztietan: Bert eta Ernie, Big Bird, Kermit the Frog. The Muppet Show (1976-1981) saioa, Kermit igelaren eta Miss Piggy txerritxoaren gidaritzapean, ehun herrialde baino gehiagotan ikusi zen. Gero, Fraggle Rock saila sortu zuen, eta zenbait film egin zituen bere pertsonaia famatuekin: The Muppet Movie (1979), Kristal iluna (1982), Labyrinth (1986), Ninja dortokak (1990). Hil aurretik Walt Disney konpainiari saldu zizkion bere pertsonaien eskubideak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q191037
* Multimedia: Jim Henson / Q191037
# José de Freitas

José de Freitas Brasilgo udalerri bat da, Piauí estatuan kokatua. 42.559 biztanle ditu 1.538,176 km²ko eremuan.

## Ikus, gainera

* Piauí

## Kanpo estekak

* Datuak: Q2078167
* Multimedia: José de Freitas / Q2078167
# José de Urrutia y de las Casas

    Artikulu hau militar zallarrari buruzkoa da; beste esanahietarako, ikus «Urrutia».
José de Urrutia y de las Casas (Zalla, 1739ko azaroaren 19a - Madril, 1803ko martxoaren 1a) bizkaitar militar eta ingeniaria izan zen.

## Bizitza

Lehenengo ikasketak Balmasedan egin ostean, Bartzelonara joan zen hango akademia militar batean matematika ikastera. 1755ean Espainiako armadan sartu zen, Fernando VI.a erregearen garaia zelarik. Hiri espainiar batzuetan ibili ondoren, 1764an gaur egungo Mexiko aldera abiatu zen, eta sei urte eman zituen bertan.
Penintsulan bueltan, leku batetik bestera ibili zen hala zeregin zibil nola militarretan, eta Europan barrena ere aritu zen politikari eta diplomazialari lanetan.
Konbentzio Gerran, Nafarroa Garaiko Erronkaribarren frantziar armadaren aurka borrokatu zen, bai eta garaile atera ere; ondoren, Katalunian jardun zuen frantziarren aurkako borrokan. 1797an jeneral izendatu zuten, eta ibilbide guztian zehar hainbat kargu eta ohore jaso zuen.
* Datuak: Q3751753
* Multimedia: José de Urrutia y de las Casas / Q3751753
# José de la Serna

José de la Serna y Martinez de Hinojosa (Jerez de la Frontera, 1770eko uztailaren 28a – Cádiz, 1832ko uztailaren 6a), Andeetako lehenbiziko kondea, espainiar noble, militarra eta kolonia administraria izan zen. 1821-1824 bitartean Peruko erregeorde kargua bete zuen, Hego Amerikako Espainiar Inperioaren amaiera aldian.

## Erreferentziak

* ↑ Serna, José de la (1770-1832). pares.mcu.es (Noiz kontsultatua: 2023-12-27).

## Kanpo estekak

* Datuak: Q1394060
* Multimedia: José de la Serna / Q1394060